[αγαθηι τυχηι επι -- αρχοντος. γνωμη του εν δηλ]ωι κοινου βηρυτιων ποσ[ειδωνιαστων εμπορω]ν και ναυκληρων [και ε]γδοχεων επειδη προσδεομενης της συ[νοδου πορων εις τ]ην συντελειαν του οικου και εις την αποδοσιν των αυτωι ευχρηστημ[ενων χρηματων ινα μ]η μονον τα ψηφισθεντα λαμβανη την καθηκουσαν συντελειαν [αλλα και οι αλλοι] το της συνοδου θεωρουντες ευσυναλλακτον μη οκνηρως εχωσι [εις τα συμφερ]οντα τοις κοινοις εαυτους επιδιδοναι μααρκος μινατιος σεξ[του ρωμαιος] ανηρ καλος και αγαθος υπαρχων και τα τε προς τους θεους ευ[σεβως δια]κειμενος και τα προς την συνοδον φιλοδοξως και ιδιαι και κοινει φιλ[οδοξει ο]πως η προθεσις συντηρηθη του κοινου και κατα τα προεψηφισμεν[α] [συντε]λεσθηι ο οικος και τον τε τοκον επεδωκεν πολυν κα[ι] συνηγμε[ον ο]υ προευχρηστησεν διαφορου τοις επι την κατασκευην του τεμενους χειροτονηθε[ι]σιν ων δε ακολουθος εαυτωι και επιδοσιν επ[οιη]σατο τωι κοινωι δραχμων επτακισχιλιων ετι δε και παρακε[κ]ληκεν απαντας ημας επι την θυσιαν ην παρεσκευασται τοις θεοις επιτελειν υπερ της συνοδου και επι την εστ[ια]σιν επαγγελλεται δε και εις το λοιπον την αυτην εχ[ων] αιρεσιν αει τινος αγαθου παραιτιος εσεσθαι τωι κοινωι οπω[ς] [ο]υν και η συνοδος φαινηται τιμωσα τους αγαθους των ανδ[ρ]ων και μηδεποτε λειπομενη κατα μηδεν[α κ]αιρον εν χα[ρι]τος αποδοσει αγαθηι τυχηι δεδοχθαι τωι κοινωι επαιν[εσ]αι μααρκον μινατιον σεξτου ρωμαιον και την τε επαγ[γε]λιαν ην πεποιηται φιλοδοξων εις το κοινον φιλοφρονω[ς] [α]ποδεξασθαι δεδοσθαι δ αυτωι τοπον εν τηι αυληι ον αν αυ[τ]ος βουληται εις αναθεσιν ανδριαντος η εν αλλωι τοπωι ω[ι] [α]ν αυτος κρινηι εκτος των ναων και των προστοων και εν τω [ιερ]ωι τοπον ον αν αυτος θελη εις αναθεσιν γραπτης εικονος επιγραφησεται δ επι του ανδριαντος το κοινον βηρυτ[ι]ων ποσειδωνιαστων εμπορων και ναυκληρων και εγδοχεων ανεθηκεν μααρκον μινατιον σεξτου ρωμαιον τραπεζιτη[ν] τον εαυτων ευεργετην αρετης ενεκεν και ε[υ]νοιας ης εχω[ν] [δ]ιετελει εις το [κ]οινον. εσται δε και επι της γραπτης εικονος η αυτη επιγραφη. υπαρχετω δε αυτωι και κλισια εμ μεν τοις ποσιδειοις μετα την του θυτου εν δε ταις αλλαις συνοδοις πασαις πρωτοκλισια. αγεσθω δ αυτου και ημερα καθ εκαστον ενιαυτον μ[ε]τα την πομπην των απολλωνιειων τη εχομενη ημερα κ[αι] εν ταυτη επικλητους αγετω δυο ους αν αυτος βουληται επιτιθεμενου δ αυτωι χρυσου στεφανου ωι εστεφανωσεν την συνοδον εμ μεν τοις ποσιδειοις αναγορευθητω το κοινον στ[εφ]ανοι χρυσωι στεφανωι μααρκον μινατιον σεξτου αρετης [ε]νεκεν και ευνοιας ης εχων διατελει εις το κοινον τυχη τηι αγαθηι ετι δε τηι αυτου ημεραι το κοινον στεφανοι μααρκον μινατιον σεξτου αγει δ αυτωι και ημεραν και νυν και εις τον αει χρονον αρετης ενεκεν και ευνοιας ης εχων διατελει εις το κοινον τυχη τη αγαθηι εν δε ταις κατα μηνα συνοδοις το κοινον στεφανοι χρυσωι στεφανωι μααρκον μινατιον σε[ξτ]ου οντα ευεργετην της συνοδου τυ[χ]η τη αγαθηι αι δε αναγ[ορ]ευσεις αει των στεφανων γινεσθωσαν μετα τον δημον. [αγετ]ω δε και καθ εκαστην πομπην επικλητον ενα. εστω δε και αλ[ειτ]ουργητος πασης ασχολιας και δαπανης πασης. αγεσθω δ αυτο[υ καθ] εκαστον ενιαυτον εις απαντα τον χρονον βους εν τοις απολλωνειοις τη πομπη την επιγραφην εχων τηνδε το κοινον βηρυτιων [πο]σειδωνιαστων υπερ μααρκου μινατιου του σεξτου. οπως δε τα δεδομενα τιμια παρα της συνοδου μααρκωι διαμενη κατα το δικαιον εις παντα τον χρονον και γινωνται πολλοι ζηλωται του φιλοδοξειν εις τη[ν] συνοδον ειδοτες αυτην ευχρηστον ουσαν και μη μονον ψηφιζομεν[ην] [τ]οις ευεργεταις τας [κα]θηκουσας τιμας αλλα σπευδουσαν ο εστιν α[ν]αγκαιοτατον οπως αν αιδιοι διαμενωσι τοις ευεργεταις αι δοθεισαι τι[μ]αι μηθενι εξεστωι μητε ιδιωτηι μητε αρχοντι μητε ειπειν μητ[ε] [γ]ραψαι ως δει των δεδομενων τιμων μεταθειναι η αφελειν η ακυρ[ον] [τ]ι ποιησαι παρα τοδε το ψηφισμα η ο γραψας η ο ειπας η ο αναγνους [η] ο προθεις η ο επιχειροτονησας η ο γραψας η ο προθεις εξωλης ειη [α]υτος και τα τε[κν]α αυτου τοις δε ταυτα επιτηρουσι ειη και βιου και τεκνων και υπαρχοντων ονησις και ειη αυτοις σωιζεσθαι και κατ[α] [γ]ην και κατα θαλατταν και ο παρα ταυτα ποιησας αποτινετω δραχμας στεφανηφορους εξακισχιλιας ιερας του ποσειδωνος και υποδικος εστω τωι αδικουμενωι ομοιως δε και ο αρχιθιασιτης ο αμ μη ποιησηι των προστεταγμενων οφειλετω το ισον επιτιμιον και εστω υποδικος τωι αδικουμενωι. τοις δε προχειρισθεισι κατα τον νομον βουτροφοις διδοσθωσαν παρα των αει εν αρχηι οντων αργυροταμιων και εις τον υπερ μααρκου πομπ[ευ]οντα βουν δραχμαι εκατον πεντηκοντα διδοσθωσαν [δε τοι]ς αυτοις και εις την υποδοχην ην ποιει[τ]αι το κοινον [υπερ 0]ααρκου κατ ενιαυτον αλλαι δραχμαι [ε]κατον πεντη[κοντα οι δε β]ουτροφοι λαβοντες το προγεγραμμενον αργυριο[ν πομπε]υετωσαν βουν και την εστιασιν ποιει[σ]θωσαν κατ[α το ψη]φισμα και λογον αποδοτωσαν γραπτον ων αν χε[ι]ρισω[σιν] εν τωι πρωτωι συλλογωι ος αν γενηται με[τ]α την υποδοχην εαν δε τις των χειροτονηθεντων βουτρο[φ]ων μη ποιηση τι των προστεταγμενων αυτωι οφειλετω δραχμας ιερας του ποσειδωνος χιλιας και υποδικος εστω και αδικουμενωι οι δε μη ποιησαντες τι των εν τωιδε τωι ψηφισματι κατακεχωρισμενων εστωσαν μεν και τη αραι ενοχοι προσαγγελλετω δε αυτους και ο βουλομενος των θιασ[ιτ]ων οις εξεστιν ο δε αρχιθιασιτης αει ο εν αρχ[ηι ω]ν εισαγετ[ω] τον κατηγορον και τον απολογουμενον και αναδιδοτω ψηφον τοις θιασιταις --εναδ[- του ευ]θυνομενου εστω τωι προσαγγειλαντι κομισαμενου του [αυ]του το τριτον μερος του εισπραχθεντος εαν δε τι [ο αρχιθιασ]ιτης μη ποιησει εστω κατ αυ[τ]ου η εισαγγελ[ια επειδαν ιδιωτ]ης γενηται κατα τα αυτα ανα[γρ]αψατω δε ο αρχ[ιθιασιτης τοδε το ψη]φισμα εις στηλην λιθινην και [θε]τω εν τηι αυ[ληι -----] τον εν τωι επι φαιδριου εαα- ---ολιωιιι [----- το δε εις] ταυτα τελεσμα δοτωσαν οι [εν α]ρχη οντ[ες αργυροταμιαι].
Delos — after 153/2 BC
 after 153/2 BC